CELEX: 62018CN0397
Language: et
Date: 2018-06-15 00:00:00
Title: Kohtuasi C-397/18: Eelotsusetaotlus, mille on esitanud Juzgado de lo Social de Barcelona (Hispaania) 15. juunil 2018 – Ana María Páez Juárez versus Nobel Plastiques Ibérica, S. A.

201808030152050062018/C 294/463972018CJC29420180820ET01ETINFO_JUDICIAL20180615333421Kohtuasi C-397/18: Eelotsusetaotlus, mille on esitanud Juzgado de lo Social de Barcelona (Hispaania) 15. juunil 2018 – Ana María Páez Juárez versus Nobel Plastiques Ibérica, S. A.
 ---documentbreak--- C2942018ET3310120180615ET0046331342Eelotsusetaotlus, mille on esitanud Juzgado de lo Social de Barcelona (Hispaania) 15. juunil 2018 – Ana María Páez Juárez versus Nobel Plastiques Ibérica, S. A.
   (Kohtuasi C-397/18)2018/C 294/46Kohtumenetluse keel: hispaania
      Eelotsusetaotluse esitanud kohus
   
   Juzgado de lo Social de Barcelona
   
      Põhikohtuasja pooled
   
   
      Hageja: Ana María Páez Juárez
   
      Kostja: Nobel Plastiques Ibérica S.A.
   
      Teised menetlusosalised: Fondo de Garantía Salarial (FOGASA) ja Ministerio Fiscal
   
      Eelotsuse küsimused
   
   
            1.
         
         
            Kas nõukogu 27. novembri 2000. aasta direktiivi 2000/78/EÜ kohaselt, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (
                  1
               ), nagu seda on tõlgendatud Euroopa Liidu Kohtu praktikas, tuleb töötajaid, kes on oma isiklike omaduste või teadaoleva bioloogilise seisundi tõttu kvalifitseeritud eriti tundlikeks teatavate tööst tingitud riskide suhtes ja kes seetõttu ei saa töötada teatud töökohtadel, kuna see kujutab ohtu nende enda tervisele või teistele isikutele, käsitada puuetega inimestena?
            Kui vastus esimesele küsimusele on jaatav, siis esitatakse järgmised küsimused:
         
      
            2.
         
         
            Kas otsus vabastada töötaja töölt majanduslikel, tehnilistel, korralduslikel või tootmisega seotud põhjustel, kui sellel isikul on tuvastatud puue, kuna ta on oma füüsiliste vaevuste tõttu eriti tundlik töötamiseks teatud töökohtadel ja tal on seetõttu raske saavutada nõutud tootlikkuse taset selleks, et temaga töölepingut ei lõpetataks, kujutab otsest või kaudset diskrimineerimist direktiivi 2000/78 artikli 2 lõike 2 punkti b tähenduses?
         
      
            3.
         
         
            Kas otsus vabastada töötaja töölt majanduslikel, tehnilistel, korralduslikel või tootmisega seotud põhjustel, kui sellel isikul on tuvastatud puue, kuna ta on oma füüsiliste vaevuste tõttu tunnistatud eriti tundlikuks töötamiseks teatud töökohtadel, ja otsus tehakse muude tööle määramise kriteeriumide hulgas selle alusel, et peab olema mitmeti sobiv töötama kõikidel töökohtadel, kaasa arvatud nendel, millel puuetega inimene ei saa töötada, kujutab otsest või kaudset diskrimineerimist direktiivi 2000/78 artikli 2 lõike 2 punkti b tähenduses?
         
      
            4.
         
         
            Kas otsus vabastada töötaja töölt majanduslikel, tehnilistel, korralduslikel või tootmisega seotud põhjustel, kui sellel töötajal on tuvastatud puue ja kui ta on seetõttu tunnistatud eriti tundlikuks töötamiseks teatud töökohtadel oma füüsiliste vaevuste tõttu, mille pärast ta on enne töölt vabastamist töölt pikalt puudunud või olnud haiguslehel, ja otsus tehakse muude tööle määramise kriteeriumide hulgas selle alusel, et see töötaja sageli töölt puudub, kujutab direktiivi 2000/78 artikli 2 lõike 2 punktis b määratletud tingimustel kaudset diskrimineerimist?
         
      (
         1
      )	EÜT 2000, L 303, lk 16; ELT eriväljaanne 05/04, lk 79.